Foto: Yochai Mossi

Din 2 noiembrie operatorul israelian EL AL va zbura în fiecare zi de vineri aeronave Boeing 787 Dreamliner pe ruta Tel Aviv – București – Tel Aviv, începând din 2 noiembrie până în 29 martie (inclusiv).

În acest moment EL AL operează în medie 3 zboruri pe zi, iar cele operate vinerea cu B787 vor fi zborurile LY574 și LY573.

LY573: Tel Aviv (TLV) 07:00 – 09:35 București (OTP);

LY574: București (OTP) 11:15 – 13:45 Tel Aviv (TLV).

Zborurile EL AL către București sunt operate cu un mix de aeronave precum Boeing 737-800, Boeing 737-900, Boeing 767 și Boeing 777 și rareori Boeing 747.

Modificările aduse zborurilor LY573 și LY574 au avut loc în decursul zilei de joi, 16 august.

În acest moment EL AL deține șase aeronave Boeing 787 Dreamliner care sunt configurate în 3 clase de călătorie: 32 locuri în business class, 28 în premium economy și 222 în economy.

Al șaselea Dreamliner EL AL (4X-EDF) a fost recepționat marți, 14 August, și este vopsit într-un livery retro.